Дворец на културата и спорта - Варна

TWENTER - MultiVisual Live Performance
2022-10-04 19:30 - 21:00 (Europe/Helsinki) | Дворец на културата и спорта – Варна, Дворец на културата и спорта - Варна, Варна, Bulgaria
TWENTER – MultiVisual Live Performance

Билети: TBA
Това е покана за най-зрелищния рожден ден, на който някога сте присъствали!
20 години танцово училище The Center!
Наричаме го TWENTER!
Звукови и светлинни ефекти от бъдещето!
Оживели на сцената холограми!
Епична музика, композирана специално за събитието!
Живо изпълнение на всички музикални теми от едни от най-добрите музиканти в България!
100-те най-добре подготвени и специално подбрани танцьори на танцовото училище!
15-те хореографи на танцовото училище!
Мултивизуално преживяване, което ще запомните за цял живот!
04.10.2022 г. – на точната дата, на която сме създадени, преди 20 години!
Град Варна – на точното място, на което сме създадени преди същите тези 20 години!
Без никакви компромиси!
Ще го направим по единствения начин, който познаваме:
НАШИЯТ НАЧИН!
Нашият начин, който за 20 години ни е донесъл над 300 (!) купи и медали от страната и чужбина.
Нашият начин, който за 20 години ни е позволил да присъстваме буквално във всички телевизионни формати и предавания, които имат отношение към модерната ни култура.
Нашият начин, който за 20 години ни е срещнал с почти всички популярни музикални изпълнители на родната сцена и ни е поставял редом до тях, в техните видеоклипове и сценични участия.
Нашият начин, по който за 20 години сме взаимодействали с кино, театър, изобразително изкуство, литература, инициативи, кампании, благотворителни каузи и всичко останало, свързано с културният живот в страната ни.
Нашият начин, по който за 20 години сме възпитали над 10 000 танцьори, преминали през нашите зали, нашите принципи и нашата ценностна система.
Нашият начин, по който ще ангажираме целия си опит, знания и ресурси за да Ви дадем съвършеното представление!
Представление за смелостта да бъдеш себе си.
Представление за търсенето.
Представление за израстването.
Представление за бъдещето.
…
Режисьор: Георги GOOSH Енчев
Помощник режисьор и сценарист: Станимир Енчев
Войсоувър: Стоян Радев Ге. К.
Хореография и постановка: Виктор Ангелов, Виктория Гърдева, Габриела Александрова, Георги Енчев, Евгени Караджов, Йоана Парашкевова, Калина Гаева, Кевин Костов, Лора Велева, Мариела Станчева, Мария-Йоанна Тотлякова, Милица Николова, Олга Голант, Радина Младенова, Радостина Точева
Композитор: Валери Ценков
Музика: Валери Ценков, Страцимир Павлов, Стоян Роянов Я-Я, Нейко Бодуров, Георги Илиев
Сценография и костюми: Даниела Николчова
Визуална среда: MP Studio
Специални ефекти: Христо Райков
Графичен дизайн: Христо Христов
Мениджмънт: Ивайло Иванов
Разпространение и реклама: Артвент
…
04.10.2022 г.
19.30 ч.
Дворец на културата и спорта – гр. Варна
www.thecenterbg.com

TODES - нов танцов спектакъл #ПРОДЪЛЖЕНИЕ
2022-11-29 20:00 - 22:00 | Дворец на културата и спорта – Варна, Дворец на културата и спорта - Варна, Варна, Bulgaria
Какво? – Балет ТОДЕС – спектакъл „#ПРОДЪЛЖЕНИЕ“
Кога? – 29-ти ноември 2022г. от 20:00ч.
Къде? – „Дворец на културата и спорта“ – Варна – зала „Конгресна“
Руският балет „Тодес“ е създаден през 1987г. от невероятната Алла Духова. През 2001г. президентът Путин лично кани Алла на среща с 15-те най-изтъкнати жени в страната, постигнали успех в творческата си кариера.
„Тодес“ се превръща в символ на руската култура и не остава незабелязан от легенди като Майкъл Джексън, Марая Кери, Алла Погачова и други звезди, с които дели една сцена.
Невероятната хореография, удивителният синхрон, пищните костюми и красивата авторска музика ще ви оставят без дъх.
Шоу-спектакълът „#ПРОДЪЛЖЕНИЕ“ е звезден начин балет „Тодес“ да отпразнува 33 години на върха.
Очакваме ви! 🙂

Ексклузивна актьорска вечер
2022-12-13 19:00 - 21:00 | Дворец на културата и спорта – Варна, Дворец на културата и спорта - Варна, Варна, Bulgaria
13.12.2022 от 19.00 часа
Това е истинската звездна актьорска вечер във Варна!
Участие ще вземат едни от най-актуалните и обичани български артисти – Аня Пенчева, Иво Аръков, Руслан Мъйнов, Мария Сапунджиева, Мариус Куркински, Ненчо Илчев, Албена Михова, Кирил Ефремов, Евгени Будинов и още специални гост-звезди – изненада!
Ще бъде една незабравима вечер с прекрасни артисти и изпълнители, ще има залпове от смях и аплодисменти, остроумни скечове и откъси от пиеси. Персонажите са пъстри и атрактивни – много смешни, но и напомнящи за всекидневни абсурди в българския модел. Диалозите се разменят с динамиката на пинг понг, зрителите могат да очакват пищни каламбури и екшън под прожекторите.

"Моряците за повече варненчета"
2022-12-18 19:30 - 21:30 | Дворец на културата и спорта – Варна, Дворец на културата и спорта - Варна, Варна, Bulgaria
Благотворителния концерт „Моряците за повече варненчета“
Клуб за народни танци Моряците, съвместно с Община Варна и Двореца на културата и спорта, имат удоволствието да Ви поканят да бъдете гост или да станете спомоществовател на 10-тата юбилена благотворителна кампания на клуба под надслов „Моряците за повече варненчета“.
Събитието ще се проведе на 18.12.2022 г. от 19:30 ч. в зала Конгресна на Двореца на културата и спорта, гр.Варна. Всички средства, събрани от събитието, ще бъдат дарени на Фондация „Искам бебе“ в помощ на програмата на Община Варна за подпомагане на двойки с репродуктивни проблеми.
Концертът ще бъде под патронажа на кмета на Община Варна Иван Портних.
Клуб за народни танци Моряците е създаден през 2012г. и към момента е най-големият клуб за народни танци на територията на източна България. Клубът е популярен в цяла България, не само с призовите си места в различни конкурси и фестивали в страната и чужбина, а и с постоянната организация и участия в многобройни благотворителни прояви. През 10-годишната история на клуба са организирани множество концерти и различни събития, а средствата, дарени за благотворителност, надхвърлят 150 хил. лева. За успеха на нашите каузи освен на добрите сърца на нашите танцьори разчитаме и на щедростта на спонсори, които искат да бъдат част от кампанията и да подпомогнат инициативи в помощ на обществото.
За последния концерт на клуба, в Зала 1 на Фестивалния и конгресен център, която е с капацитет 870 места, билетите бяха разпродадени само за 2 дни. Това ни кара да вярваме, че тази година капацитетът от 3000 места на зала Конгресна в ДКС ще бъде абсолютно запълнен. В активния танцов сезон в нашите зали танцуват над 1000 души, а в концерта тази година на сцената ще излязат над 500 любители танцьори от клуба на възраст между 3-83 години. Всички средства, събрани от концерта и съпътстващите мероприятия в благотворителната кампанията, ще бъдат дарени на Фондация „Искам бебе“, за подкрепа на двойки с репродуктивни проблеми, живеещи във Варна. Освен концерта в ДКС и тази година ще организираме и благотворителен базар на 10.12.2022 г., конкурс за ръчно изработени красоти и лакомства на 10.12. в Делта Планет мол, а също така и благотворителна лотария по време на Коледния бал на клуба на 03.12.2022 г.
Още информация тук:
https://www.moriatsite.com/blagotvoritelna-kampaniya-moryatsite-za-poveche-varnencheta/
https://www.facebook.com/Moryatsite

Концертът "Коледа във Виена"
2022-12-21 20:00 | Дворец на културата и спорта – Варна, Дворец на културата и спорта - Варна, Варна, Bulgaria
Концертът „Коледа във Виена“ – музикален деликатес в навечерието на зимните празници!
Австрийският оркестър Johann Strauss Ensemble ще предприеме декемврийско турне с концерта „Коледа във Виена” в Гърция, Румъния и България. Българските шоута ще се проведат на 20 декември в Арена Русе и на 21 декември в Арена Варна с начален час 20.00 часа. Шоуто ще включва произведения, станали известни с времето в австрийската столица. Специални гости, румънският тенор от Националната Опера в Букурещ
Алин Стойка, наричан Павароти от Румъния и виенското сопрано Елизабет Вимер, едни от най-добрите солисти на младото поколение както и със специалното участие на клубът по спортни танци НАСТРОЕНИЕ от Русе.
Концертът „Коледа във Виена“, едно от най-чаканите събития, предвещаващи настъпването на зимните празници, представя пред влюбената публика уникален репертоар, съставен от произведения на класическата музика, принадлежащи на най-великите композитори на всички времена ( Щраус, Моцарт, Хайдн, Бетовен, Шуберт или Дворжак), валсове или известни оперни арии. Типичният австрийски звук, виртуозността на музикантите и фините моменти на хумор гарантират едно незабравимо шоу.
Първият солист и диригент на уникалните концерти на Ансамбъл Йохан Щраус е Ръсел Макгрегър, талантливият и харизматичен диригент на оркестъра на прочутия дворец Шьонбрун във Виена. Под палката на Ръсел Макгрегър оперни звезди като Лучано Павароти, Хосе Карерас или Илдико Раймонди и много други велики артисти.
Роден в Оксфорд – Англия, Ръсел израства и прави първите си стъпки в музиката в Австралия, където се завръща след години за триумфално турне из най-големите културни центрове на страната, което завършва с концерта в родния му град Бризбейн и този, който той проведе в Сидни в известната опера. В момента Ръсел живее в Австрия, страната, която го осинови и призна художествените му заслуги. Ръсел Макгрегър свири на цигулка, произведена от Карло Джузепе Тесторе през 1697 г., „по-малката сестра“ на известната виола на Волфганг Амадус Моцарт.
Johann Strauss Ensemble със сигурност е най-обичаният коледен оркестър от зрителите от Гърция и Румъния, страни, в които са на турне от над 15 години и очакват с нетърпение да се срещнат със зрителите от България, от които се надяват да получат същия статус.
Основан през 1985 г., оркестърът Johann Strauss Ensemble се състои от най-талантливите музиканти в Австрия, много от които са от различни националности, но всички си сътрудничат с престижни оркестри във Виена, Линц или Залцбург.
Типичният и уникален австрийски звук, плюс капка хумор, са в основата на международния успех на този оркестър от виртуози, ентусиазирано аплодиран от зрители от всички меридиани. Йохан Щраус Ансамбъл успя да зарадва цяла Европа с музикалното си изпълнение. Те се насладиха на изпълненията на оркестъра от Париж, Лондон, Монако, Мадрид, Рим, Брюксел, Берлин, Цюрих, Хамбург, Залцбург, Линц и разбира се, Виена. На австралийското турне музикантите от Ансамбъл Йохан Щраус бяха наречени „Кралете на валса“.
Билети могат да бъдат закупени от www.eventim.bg и от пунктовете за продажба на ОЗК Арена Русе и Дворец на културата и спорта – Варна.

SENSHI 15
2023-02-18 18:30 - 21:00 | Дворец на културата и спорта – Варна, Дворец на културата и спорта - Варна, Варна, Bulgaria
Ново феноменално издание на международната бойна галавечер SENSHI ще зарадва почитателите на високия адреналин с качествени и зрелищни битки. Организаторите са подготвили ново епично шоу, с което да открият годината. Големият боен спектакъл ще се проведе на 18 февруари в Двореца на културата и спорта във Варна. Началният час на сблъсъка на титаните ще бъде даден в 18:30 часа.
Гладиатори от 18 държави ще премерят сили в 16 двубоя по атрактивните правила на KWU Senshi и KWU Full Contact, като за първи път ще видим на международната бойна галавечер и срещи по правилата KWU Open.
Почитателите на високия адреналин и силните емоции ще имат възможност да се насладят на качествени и зрелищни битки по време на атрактивните двубои и то от първи ред. Билетите за SENSHI 15 вече са в продажба и могат да се закупят от мрежата на Eventim.bg.

THOMAS ANDERS and Modern Talking Band
2023-02-25 19:00 - 22:00 | Дворец на културата и спорта – Варна, Дворец на културата и спорта - Варна, Варна, Bulgaria
На 25 февруари във Варна легендата на световната поп музика, основателят и солист на групата Modern Talking, ненадминатият ТОМАС АНДЪРС, ще се изяви с уникално шоу!
Томас Андерс е един от най-известните и популярни изпълнители на поп музика, който е на върха на славата си вече 40 години, заобиколен от милиони фенове. Чаровен и ненадминат, съвсем скоро той ще може да зарадва и българските фенове с шоуто си.
Според Томас концертната програма обещава да бъде една от най-добрите, които е правил през последните години. За любителите на качествената музика, за феновете на Томас Андерс са подготвени най-добрите песни на живо, най-популярните хитове от минали години, както и напълно нови композиции. Всичко това ще бъде придружено от интересна видео поредица и мащабно светлинно шоу.

555 -то представление ЛЕКЦИЯ N1 - ЗА НАРОДНОТО ТВОРЧЕСТВО
2023-04-08 20:00 - 22:00 | Дворец на културата и спорта – Варна, Дворец на културата и спорта - Варна, Варна, Bulgaria
Любимият ни Камен Донев с моноспектакъл в
Дворец на културата и спорта „ Зала Конгресна“
Автор: Камен Донев
Режисьор: Камен Донев
Сценография: Ралица Русева
Костюми: Паша Нешкова
Музика: Камен Донев
Хореография: Ивайло Иванов
Участват: Камен Донев
Народното творчество е творчество, което се създава от народа. Толкоз. То се ражда основно по селата, т.е. извън града. Но и това, което се ражда в града, пак може да се каже, че е народно творчество, защото хората в града обикновено са от селата. Това се вижда най-добре през почивните дни, когато те отиват в селата, а хората от селата в събота и неделя посещават града, за да продават това, което отглеждат в самите села, и да си закупят от града онова, което съответно в селата липсва. Така нареченият народен творец заучава, помни, изпълнява, но също така той трябва да интерпретира, фантазира и дообогатява основно с любов и от все сърце да предава на своите наследници дообогатеното. Важното обаче е, че в народното творчество никой не иска да развали направеното,а обратното – да го направи по-хубаво. Просто като боб. Темата, с която ще се занимаем, е: преоткриването на народното творчество и широкото му прилагане в ежедневието за подобряване здравето, работоспособността, общуването и почивката на хората. Народните песни и танци могат да помогнат за справянето с житейските несгоди, стреса, самотата, скуката, проблеми с двигателно-опорния апарат, умората, негативните емоции, общуването. Както и да се приложи в целия диапазон на работната седмица, двата почивни дни и отделеното време в личен план.

Изложба котки
2023-04-22 10:00 - 2023-04-23 18:00 | Дворец на културата и спорта – Варна, Дворец на културата и спорта - Варна, Варна, Bulgaria
Изложба на котки – Дворец на Културата и Спорта „Зала Младост“
Първа Световна изложба на котки в България. Организатор на събитието е Съюза на фелинолозите в България съвместно с израелския клуб Royal Cat и турския клуб Pati Saray. Изложбата ще се проведе по правилата на Световната федерация на котките WCF.
Изложението ще се проведе на 22 и 23 април в Двореца на културата и спорта.
За първи път в България ще се проведе изложба от такъв мащаб.
В огромна зала под един покрив ще се съберат победители в множество международни конкурси и изложби. Котки и котенца от различни породи и цветове, от водещи развъдчици от цял свят.
Очаква Ви интересно и ярко пътешествие в чудния свят на котките, забавна шоу – програма, конкурси и приятни изненади !
Програмата на изложбата:
Шоу на британски късокосмести и дългокосмести котки,
монопородно шоу на бенгалски котки,
шоу на невероятни редки породи,
Шоу на най-големите котки – мейн куун както и много други рингове и състезания.

Световна купа по хандбал
2023-04-25 08:00 - 2023-04-30 17:00 | Дворец на културата и спорта – Варна, Дворец на културата и спорта - Варна, Варна, Bulgaria
Очаквайте скоро допълнителна информация

SENSHI 16
2023-05-13 18:30 - 22:30 | Дворец на културата и спорта – Варна, Дворец на културата и спорта - Варна, Варна, Bulgaria
SENSHI 16 – зашеметяващо издание и още повече екшън на 13 май
Три битки за Европейската титла на SENSHI в три категории
16-ото издание на професионалната бойна галавечер SENSHI ще предложи спиращи дъха двубои, нажежаващ адреналин и бойци, които ще дадат всичко от себе си за победата. Зрелищното ново издание ще се проведе на 13 май от 18:30 часа в Двореца на културата и спорта във Варна.
След нокаутиращата гала SENSHI 15, новото издание отново ще представи сблъсъци между елитни бойци от цял свят в 13 двубоя, а битките ще се проведат по правилата на KWU FULL CONTACT, KWU OPEN и KWU SENSHI. Освен всичко, зрителите в морската столица и пред малкия екран ще са първите, които ще научат кои от шампионите ще се преборят за Европейски титли на SENSHI в три категории: 70 кг, 75 кг и 85 кг.
Организаторите на бойното шоу отново гарантират атрактивна и титанична бойна карта, включваща отлично тренирани бойци от Испания, Португалия, Германия и др. държави, както, разбира се, излишно е да споменаваме, че SENSHI няма да е същото без домакините, а именно българските шампиони.
Феновете на бойните изкуства, дошли във Варна за галата, ще имат възможност да видят световни величия и звездни треньори от първо лице, а кои са те – ще стане ясно до дни.
Билетите ще бъдат в продажба съвсем скоро.
Зрелищната бойна галавечер се излъчи и на живо по Bulgaria ON AIR и Max Sport за България, както и в реално време за цял свят по американската телевизия FITE, на Senshi.com, Boec.bg, Boec.com, Kwunion.com и Kyokushin Karate News.
16-ото издание на SENSHI се организира със съдействието на Професионалната лига на Световния киокушин съюз (KWU International Professional League), както и със специалната подкрепа на ЗАД „Армеец“,MAX Sport, „България Еър„, М Кар Груп – BMW дилър, Централна Кооперативна Банка, ПОАД ЦКБ Сила, ПОК Съгласие и „Св. Св. Константин и Елена Холдинг“.
Медийни партньори на SENSHI са Boec.BG и Boec.COM, националната телевизия Bulgaria ON AIR, американската онлайн телевизия за бойни спортове FITE, Gol.bg, Topsport.bg, Kwunion.com, информационният портал Kyokushin Кarate News, Fighto.News и Novinata.bg.

LORD OF THE DANCE
2023-05-21 20:00 - 22:00 | Дворец на културата и спорта – Варна, Дворец на културата и спорта - Варна, Варна, Bulgaria
LORD OF THE DANCE празнува 25 години с два грандиозни спектакъла в България.
Най-великото ирландско танцово шоу в света гостува във Варна на 21 май
Най-великото танцово шоу в света – LORD OF THE DANCE пристига в България за два юбилейни спектакъла посветени на 25-ата годишнина от създаването на оргиналния спектакъл на Майкъл Флетли. На 21 май във Варна, в “Дворец на Културата и спорта” над 40 великолепни танцьори ще зарадват българските фенове на световноизвестната трупа като част от новото си европейско турне.
LORD OF THE DANCE ще стъпят у нас със своя чисто нов, невероятен спектакъл – с нови костюми и хореография, с авангардно осветление и специални ефекти. В шоуто ще участват 40 от най-забележителните млади изпълнители в света, режисирани от емблематичния Майкъл Флетли и с нова музика от композитора Жерар Фахи. Впечатляващ, бляскав и завладяващ той ще съчетае най-доброто от традицията с цялото вълнение на новата музика и танци.

Световна купа по спортна гимнастика
2023-05-25 10:00 - 2023-05-28 17:00 | Дворец на културата и спорта – Варна, Дворец на културата и спорта - Варна, Варна, Bulgaria

Държавно първенство по спортна гимнастика
2023-06-01 10:00 - 2023-06-03 17:00 | Дворец на културата и спорта – Варна, Дворец на културата и спорта - Варна, Варна, Bulgaria

Изложение БЕБЕ
2023-06-03 08:00 - 17:00 | Дворец на културата и спорта – Варна, Дворец на културата и спорта - Варна, Варна, Bulgaria
Изложение БЕБЕ – Дворец на Културата и Спорта „Зала Младост“
Очаквайте скоро допълнителна информация

КИНОТО МОЯ ЛЮБОВ, МОЯ ПЕСЕН
2023-06-05 20:00 | Летен Театър – Варна, Морска градина, Варна, Bulgaria

Концерт СУ К. Преславски
2023-06-08 20:00 | Летен Театър – Варна, Морска градина, Варна, Bulgaria

ТАНЦИТЕ НА БЪЛГАРИНА
2023-06-09 19:30 | Летен Театър – Варна, Морска градина, Варна, Bulgaria
Ансамблите „Тракия, „Пирин“ и „Странджа“ с общ спектакъл във Варна!

Събитието в почит към проф. Кирил Дженев ще се състои
на 9 юни 2023 г (петък). в Летен театър, Варна

„Танците на българина“ е мотото на спектакъла, който ще събере в едно ансамблите „Тракия“, „Пирин“ и „Странджа“. На 9 юни 2023 г. най-добрите български народни танцьори, певци и музиканти ще излязат на сцената в почит към проф. Кирил Дженев – един от основоположниците на сценичната фолклорна хореография у нас.
Най-добрите български фолклорни танцьори ще изпълнят знакови танци по хореография на професор Кирил Дженев в чест на 100 години от рождението му. Професор Дженев /1922 – 2006/ е създател на над сто танцови произведения, като творчеството му става фактор, който влияе върху изкуството на неговите съвременници и последователи. Кирил Дженев е хореограф в Държавния ансамбъл за народни песни и танци – София още от неговото основаване през 1951 г., а през 1970 г. става хореограф в Ансамбъл „Пирин“ – Благоевград. Най-яркото му дело е създаването на Държавен фолклорен ансамбъл „Тракия“ – Пловдив през 1974 г. Паралелно с хореографската си дейност проф. Дженев се занимава и с научна работа. Издава сборника „Български сценични танци“, участва като съавтор в написването на „Терминология на българската хореография“, „Теория за строежа на движенията“ и „Универсален танцопис“. Автор е на учебника „Кинетография“ или Танцова партитура – новаторска система за описване на танцовите движения на цялото тяло върху петолиние, успоредно с нотописа. Проф. Кирил Дженев е един от най-изтъкнатите педагози-хореографи на България. Преподава в Държавното хореографско училище още от създаването му. През 1974 г. полага началото на специалността „Хореографска режисура“ в Академията за музикално, танцово и изобразително изкуство град Пловдив.
Спектакъла „Танците на българина“ ще представи класически образци на фолклорната ни школа – от танца, през музиката и вокалното майсторство до красивите и пищни костюми.
Спектакъла „Танците на българина“ ще се проведе на 9 юни 2023 г (петък). в Летен театър, Варна от 19.30 часа.
При закупуване на 6 и повече билета от всяка ценова категория, се дава отстъпка от 5 лв върху цената на всеки един билет. Децата до 7 години влизат безплатно, но без право на място.

ЕВГЕНИ ГЕНЧЕВ
2023-06-10 20:00 | Летен Театър – Варна, Морска градина, Варна, Bulgaria
Евгени Генчев, Варна, 10 юни 2023 г. (събота), Летен театър
Евгени Генчев във Варна!
На 10 юни 2023 г. (събота) в Летен театър
световният клавирен виртуоз ще представи соловия си музикален спектакъл
“Моята музика. Моят свят. Самият аз.” е мотото на концерта с който Евгени Генчев ще представи на варненската публика и гостите на града на 10 юни 2023 г.
В съботната вечер той ще направи не просто концерт, а истинско клавирно шоу с негови аранжименти на композиции от Албинони до Queen и Nirvana! Евгени е подбрал произведения, които са близки до сърцето му и които са оставили траен отпечатък във времето и музикалната история. В тази емоционална вечер към него на сцената ще се присъединят и музикални гости, които ще бъдат специална изненада!
Евгени Генчев споделя:
“Много се вълнувам да представя моето соло шоу за пръв път в родината. Като класически пианист, аз съм концертирал от Австралия и Азия до Щатите. Но за класическите музиканти съм човек, който се е присъединил към ‘тъмната страна’. За мен музиката е универсална. Нямам желание да се ограничавам от жанр. Водя се от това, което ме докосва. Пианото е инструмент, на който можеш да изсвириш всяка мелодия, която е близка до сърцето и успява да те развълнува. Винаги съм целил да предам това усещане на публиката и нямам търпение да споделя това специално преживяване с вас”.
От това откровение става ясно, че ни очаква не просто класически клавирен концерт, а истинско шоу, което ще ни предложи вихрушка от музикални стилове – класика, поп и рок музика!
Евгени Генчев е музикант, композитор, педагог, актьор и писател, възпитаник на престижната Кралска музикална академия в Лондон. Споделя, че се чувства еднакво добре когато свири за няколко милиона зрители пред Бранденбургската врата за посрещането на 2017 година и когато продуцира музика в студиото си или застава пред филмовата камера.
След супер успешните му концерти в Европа, Северна Америка, Азия и Австралия, световните музикални критици го нарекоха “лъвът на клавишите“. Споделял е една сцена със сър Том Джоунс, Лейди Гага и много други. Изнася супер успешни турнета с Лука Шулич от 2Cellos.
Евгени има множество телевизионни участия в канали като RTL, ARD, ZDF, BBC, Deutsche Welle, Pro7, както и паметно присъствие в телевизионното шоу Heidi Klum’s Next Top Model. Българската публика го познава от последното издание на телевизионния формат „Ергенът“ (bTV Media Group).
Концертът на Евгени Генчев “Моята музика. Моят свят. Самият аз.” е с начален час 20.00 часа.

При ТОТО МЕГА - подкаст
2023-06-12 20:30 | Летен Театър – Варна, Морска градина, Варна, Bulgaria

Концерт Лили Иванова
2023-06-14 21:00 | Летен Театър – Варна, Морска градина, Варна, Bulgaria

Международен турнир по художествена гимнастика „Руми и Албена“
2023-06-16 10:00 - 2023-06-18 17:00 | Дворец на културата и спорта – Варна, Дворец на културата и спорта - Варна, Варна, Bulgaria

Оперна гала „TUTTO VERDI“
2023-06-16 21:00 - 22:00 | Летен Театър – Варна, Морска градина, Варна, Bulgaria
Оперна гала „TUTTO VERDI“ – по повод 210 години от рождението на Верди, под майсторската палка на постоянния гост-диригент Якопо Сипари Ди Пескасероли и с участието на именити оперни певци.

Концерт Пеещи артисти - звезди
2023-06-17 20:30 | Летен Театър – Варна, Морска градина, Варна, Bulgaria
Концерт – спектакъла е част проекта „ПЕЕЩИ АРТИСТИ“ на журналиста и продуцент Игор Марковски.
Във Варна и Бургас концертите са нов прочит на проекта, колаборация на звездите от „Пеещи артисти“ в прекрасно съчетание с известни артисти от други жанрове, които публиката ще види за пръв път.
Изненадващи светлинни и атрактивни решения под режисурата на двама дългогодишни приятели и колеги Игор Марковски и Иван Иванов – дядо!
Не пропускайте новата версия на проекта „ПЕЕЩИ АРТИСТИ – ЗВЕЗДИ“ – една очароваща изключителност.

Рок концерт ЛЕГЕНДИТЕ
2023-06-18 20:30 | Летен Театър – Варна, Морска градина, Варна, Bulgaria
„Легендите“ е супер група, която обединява легендарни музиканти от три поколения в общ проект, който преразказва по различен начин историята на българскатa рок музика от последните 40 години.
Повече за групата
В нея участват имена с огромен професионален опит, които предлагат едно живо изпълнение, поднесено атрактивно и модерно по световни стандарти, структурирано по нов за българския концертен живот начин.
В актуалния състав на „Легендите“ влизат:
• Йордан Караджов от „Сигнал“;
• Димитър Кърнев от „D2“;
• Константин Цеков от „ФСБ“;
• Станислав Сланев – Стенли.
Гост музиканти са Александър Обретенов и Васил Вутев.

Концерт на ФОНДАЦИЯТА
2023-06-19 20:00 | Летен Театър – Варна, Морска градина, Варна, Bulgaria
„Фондацията“ отбелязва 10-годишнината си с грандиозно събитие с участието на всички музиканти, които са били в проектите на групата през тези години, както и нови легендарни гост-музиканти!
Концерт на „Фондацията“ на 19 Юни от 20:00ч, в Летен театър – Варна

Световна премиера на операта-мюзикъл „Калас и Онасис“
2023-06-21 21:00 | Летен Театър – Варна, Морска градина, Варна, Bulgaria
Световна премиера на операта-мюзикъл „Калас и Онасис“ от Христос Папагеоргиу – реж. Петко Бонев, диригент Страцимир Павлов, хореография Анна Пампулова. Българската оперна прима Цветелина Василева ще изпълни ролята на Мария Калас – посвещава се на 100-годишнината от рождението на “Божествената” (La Divina).

ПЛЕВЕНСКА ФИЛХАРМОНИЯ - ЙОРДАН КАМДЖАЛОВ
2023-06-22 20:00 | Летен Театър – Варна, Морска градина, Варна, Bulgaria

ЕГИПЕТСКИ ПРИКАЗКИ - СЪКРОВИЩА ОТ ЕГИПЕТСКАТА ИСТОРИЯ
2023-06-23 10:00 - 2023-08-04 19:00 | Дворец на културата и спорта – Варна, Дворец на културата и спорта - Варна, Варна, Bulgaria
ЕГИПЕТСКИ ПРИКАЗКИ – СЪКРОВИЩА ОТ ЕГИПЕТСКАТА ИСТОРИЯ
23.06. – 04.08.2023 г.
от 10ч. до 19ч.
зали Младост, Дворец на културата и спорта Варна
С повече от 100 уникални предмета, музей „Antika“ хвърля светлина върху продължаващата цивилизована комуникация досега, като показва репродукции на някои редки артефакти и колекционерски предмети, които изразяват наследството на Египет и най-важните интелектуални, литературни, научни и културни постижения на египтяните през вековете.
Изложбата също променя погрешните схващания за някои исторически факти и стимулира чуждестранния туризъм, като се фокусира върху най-важните археологически и туристически атракции в Египет чрез своето уникално музейно шоу „Египетски разкази“.
Статуята на Рахотеп и Нофрет в музея заема централно място в експозицията. Това са мъж и жена от древен Египет, които придружават посетителя на обиколка, така че музейното представление започва да отговаря на въпросите, които пленяват въображението му.

КОНЦЕРТ НА СТЕФАН ИЛЧЕВ
2023-06-23 21:00 | Летен Театър – Варна, Морска градина, Варна, Bulgaria
Концерт на Стефан Илчев в град Варна. Специален гост-изпълнител ще бъде голямата българска певица Тони Димитрова. Станете част от едно незабравимо преживяване с великолепния глас на Стефан Илчев.
